
Na temelju članka 47. Statuta Općine Bistra (Službeni glasnik Općine Bistra br. 1/18 ), a u vezi s člankom 34. Zakona o fiskalnoj odgovornosti (Narodne novine br. 111/18), člankom 7. i čl. 8. Uredbe o sastavljanju i predaji Izjave o fiskalnoj odgovornosti (Narodne novine br. 95/19), Općinski načelnik Općine Bistra donosi

PROCEDURU

 STVARANJA UGOVORNIH OBVEZA

Članak 1.

Ovim aktom propisuje se procedura stvaranja ugovornih obveza, odnosno nabava roba, radova i usluga, javna nabava i sve druge ugovorne obveze koje su potrebne za redovan rad Općine Bistra (u daljnjem tekstu: Općina), osim ako posebnim propisom ili Statutom Općine nije uređeno drugačije.

Članak 2.

Nabava radova, roba i usluga procijenjene vrijednosti manje od 100.000,00 kuna bez PDV-a, provodi se izdavanjem narudžbenice ili sklapanjem ugovora s jednim gospodarskim subjektom. Narudžbenica i/ili ugovor sadrže podatke iz članka 4. Pravilnika o jednostavnoj nabavi. Za usluge održavanja uslijed kvarova po otklanjanju kvarova prilaže se ovjereni radni nalog ili drugi izvještaj kojim se potvrđuje izvršenje usluge. 
Članak 3.

Nabava u iznosu jednakom ili većem od 100.000,00 kuna bez PDV-a, a manjem od 200.000,00 kuna bez PDV-a za nabavu roba i usluga odnosno 500.000,00 kuna bez PDV-a za radove mora biti usklađena s planom nabave.
U pripremi i provedbi postupka nabave iz stavka 1. sudjeluju najmanje tri ovlaštena predstavnika, od kojih jedan mora imati važeći certifikat iz područja javne nabave. Postupak se provodi pozivom na dostavu ponuda od najmanje tri gospodarska subjekta. Ovlaštene predstavnike Općine imenuje Odlukom Općinski načelnik.

Članak 4.

Postupak javne nabave vrijednosti 200.000,00 kuna bez PDV-a i više za robu i usluge odnosno 500.000,00 kuna bez PDV-a i više za radove obvezno se provodi na temelju odredbi Zakona o javnoj nabavi („Narodne novine“ br.120/16.) putem objave u Elektroničkom oglasniku javne nabave.
Ovlaštene predstavnike Općine imenuje Odlukom Općinski načelnik te određuje njihove obveze i ovlasti u postupku javne nabave sukladno važećem Planu nabave.
Članak 5.

Inicijativu za pokretanje postupka ugovaranja nabave roba, radova i usluga mogu iskazati i predložiti Općinskom načelniku, zamjeniku Općinskog načelnika, pročelniku JUO-a svi službenici i namještenici Općine, nositelji pojedinih poslova i aktivnosti. 
Članak 6.

Načelnik Općine, Zamjenik načelnika, Pročelnik ili osoba koju oni ovlaste dužna je prije pokretanja postupka ugovaranja i stvaranja ugovornih obveza obaviti kontrolu da li je pribavljanje predložene ugovorne obveze u skladu s važećim proračunom i planom  nabave Općine za tekuću godinu.

Ukoliko predložena ugovorna obveza nije u skladu s važećim proračunom i planom nabave Općine za tekuću godinu, istu predloženu obvezu Načelnik, Zamjenik načelnika ili Pročelnik,  dužan je odbaciti ili predložiti Općinskom vijeću izmjene i dopune proračuna.

Članak 7.

Ukoliko je predložena ugovorna obveza u skladu s važećim proračunom i planom nabave Općine za tekuću godinu, Načelnik, Zamjenik načelnika ili Pročelnik JUO-a odobravaju pokretanje postupka nabave, odnosno stvaranje ugovorne obveze.

Članak 8.

Ukoliko postupak nabave roba, radova i usluga ne podliježe postupku javne nabave, odnosno ukoliko nisu ispunjene zakonske pretpostavke da se predmetni postupak provodi u skladu sa Zakonom o javnoj nabavi („Narodne novine“, br. 120/16) tada se stvaranje obveza provodi po slijedećoj proceduri:
	I. STVARANJE OBVEZA ZA KOJE NIJE POTREBNA PROCEDURA JAVNE NABAVE

	RED. BR.
	AKTIVNOST
	NADLEŽNOST
	DOKUMENT
	ROK

	1.
	Iniciranje nabave robe/korištenje usluga/radova ukupne nabavne vrijednosti do 100.000,00 kuna bez PDV-a

	Općinski načelnik, Zamjenik načelnika, Pročelnik, Službenici i Namještenici-nositelji pojedinih poslova i aktivnosti
	Ponuda, predračun, narudžbenica, prijedlog ugovora
	Tijekom godine, prema potrebi

	2.
	Provjera je li prijedlog u skladu s proračunom/planom nabave

	Načelnik, Zamjenik načelnika, Pročelnik
	Ako DA-odobrenje sklapanja ugovora/narudžbenice
Ako NE-Načelnik predlaže aktivnosti za unos u prijedlog rebalansa proračuna
	Ne duže od 2 dana od zaprimanja prijedloga

	3.
	Pokretanje nabave-sklapanje ugovora/narudžbenice
	Službenici-nositelji pojedinih poslova i aktivnosti pokreću postupak nabave a Načelnik, Zamjenik načelnika ili Pročelnik odobravaju sklapanje ugovora/narudžbenice
	Ugovor/narudžbenica
	Ne duže od 30 dana od dana odobrenja iz točke 2.

	4.
	Pokretanje nabave za vrijednosti od 100.000,00 kn bez PDV-a do 200.000,00 kn bez PDV-a, odnosno 500.000,00 kn bez PDV-a -slanje poziva za dostavu ponuda-odabir-sklapanje ugovora 

	Ovlašteni predstavnici za pripremu i provedbu postupka pokreću postupak nabave a Načelnik ili Zamjenik načelnika odobravaju sklapanje ugovora
	Poziv na dostavu ponuda
	Ne duže od 30 dana od dana odobrenja iz točke 2.

	5.
	Odabir ponuditelja
	Ovlašteni predstavnici za pripremu i provedbu postupka predlažu Općinskom načelniku ili Zamjeniku načelnika donošenje Odluke o odabiru

	Odluka o odabiru/Odluka o poništenju
	U roku 30 dana po isteku roka za dostavu ponuda

	6.
	Sklapanje ugovora
	Općinski načelnik/ Zamjenik načelnika

	Ugovor
	Tijekom godine

	7.
	Praćenje izvršenja ugovora/narudžbenica
	Službenici nositelji pojedinih poslova i aktivnosti  i računovodstvo

	Ugovor/narudžbenica/

račun/situacija
	Tijekom godine


Članak 9.
Narudžbenice izdaje Odsjek za financije i računovodstvo- Referent za računovodstvo. Ista mora sadržavati opis robe/usluga/radova s detaljnim opisima jedinica mjere, količina i cijena.
Narudžbenicu potpisuje Općinski načelnik, Zamjenik načelnika ili Pročelnik. Osoba koja naručuje robu/uslugu/radove šalje narudžbenicu dobavljaču nakon odobrenja. Dobavljač je dužan na računu navesti broj narudžbenice odnosno ugovora temeljem kojeg se šalje račun. Narudžbenica se odlaže uz račun nakon ovjere računa i provjere isporuke ili obavljene usluge.
Članak 10.
Ukoliko postupak nabave roba, radova i usluga podliježe postupku javne nabave, odnosno ukoliko su ispunjene zakonske pretpostavke da se predmetni postupak provodi u skladu sa Zakonom o javnoj nabavi („Narodne novine“, br. 120/16) tada se stvaranje obveza provodi po sljedećoj proceduri:
	II. STVARANJE OBVEZA ZA KOJE JE POTREBNA PROCEDURA JAVNE NABAVE

	RED BR.
	AKTIVNOST
	NADLEŽNOST
	DOKUMENT
	ROK

	1.
	Prijedlog za uvrštenje pojedinih nabava robe/usluga/radova u Plan nabave za narednu godinu

	Načelnik, Zamjenik načelnika, Pročelnik i/ili nositelji pojedinih poslova i aktivnosti
	Prijedlog s opisom potrebne robe /usluga/radova i okvirnom cijenom
	Najkasnije mjesec dana prije pripreme godišnjeg plana nabave 

	2.
	Uključivanje stavki iz Plana nabave u Proračun Općine

	Općinski načelnik, Zamjenik načelnika, Pročelnik
	Proračun Općine
	rujan/listopad/ studeni

	3.
	Prijedlog za nabavu robe/ izvršenje usluga/ obavljanje radova

	Načelnik ili Zamjenik načelnika 
	Prijedlog s opisom potrebne robe /usluga/radova i okvirnom cijenom
	Prema Planu nabave

	3.
	Priprema tehničke i natječajne dokumentacije za nabavu robe/usluga/radova
	Ovlašteni predstavnici za pripremu i provedbu postupka javne nabave, za složenije nabave moguće je angažiranje vanjskih stručnjaka


	Tehnička i natječajna dokumentacija
	Tijekom godine

	4.
	Imenovanje ovlaštenih predstavnika za pripremu i provedbu postupaka JN (najmanje jedan predstavnik mora posjedovati važeći certifikat u području JN)

	Općinski načelnik, Zamjenik načelnika
	Odluka Načelnika, Zamjenika načelnika o imenovanju ovlaštenih predstavnika s određivanjem obveza i ovlasti članova povjerenstva
	Nakon prihvaćenog prijedloga za pokretanje postupka JN

	5.
	Provjera je li prijedlog u skladu s donesenim Planom nabave i Proračunom
	Općinski načelnik, Zamjenik načelnika, Pročelnik

	Ako DA- odobrenje pokretanja postupka

Ako NE-negativan odgovor na prijedlog za pokretanje postupka
	2 dana od zaprimanja prijedloga

	6.
	Provjera je li tehnička i natječajna dokumentacija u skladu s propisima o javnoj nabavi

	Stručni suradnik za javnu nabavu

	Ako DA-pokreće postupak javne nabave

Ako NE-vraća  dokumentaciju s komentarima na doradu
	Najviše 30 dana od zaprimanja prijedloga za 
pokretanje postupka javne nabave

	7.
	Pokretanje postupka javne nabave
	Stručni suradnik za javnu nabavu, Osoba s važećim certifikatom u području JN, Vanjski suradnik

	Objava  JN na EOJN 
	Tijekom godine

	8.
	Provođenje postupka javne nabave
	Ovlašteni predstavnici za pripremu i provedbu postupka javne nabave
	Dokumentacija za nadmetanje-ponude ponuditelja
	Ovisno o postupku javne nabave

	9.
	Odabir ponuditelja ili poništenje postupka javne nabave
	Načelnik Općine ili Zamjenik načelnika temeljem prijedloga ovlaštenih predstavnika za pripremu i provedbu postupka javne nabave
	Odluka o odabiru/Odluka o poništenju
	Nakon odabira najpovoljnije ponude ili konstatacije da postoje razlozi za poništenje postupka javne nabave

	10.
	Sklapanje ugovora o javnoj nabavi/okvirnog sporazuma

	Načelnik Općine, Zamjenik načelnika
	Ugovor o javnoj nabavi/okvirni sporazum -ugraditi instrumente osiguranja plaćanja i odredbe o ugovornoj kazni
	Nakon postupka

	11.

	Vođenje i objava Registra ugovora
	Stručni suradnik za javnu nabavu
	Registar ugovora o javnoj nabavi i okvirnih sporazuma
	Nakon postupka

	12.
	Nadzor nad realizacijom potpisanog ugovora
	Službenici nositelji pojedinih poslova i aktivnosti  i računovodstvo 
	Zapisnik o izvršenim radovima, 
Ugovor/račun, situacija
	Tijekom godine, Tijekom i nakon izvedenih radova, isporuke roba ili izvršenja usluga


Članak 11.

Ova Procedura stupa na snagu danom donošenja, a objavit će se na službenoj internetskoj stranici Općine Bistra.


Općinski načelnik

Krešimir Gulić

